Medlemsnyt+25.+maj+2010

Per skriver: Nana og jeg havde i dag, onsdag, et dejligt møde i Kafa-x med 3 repræsentanter fra folkekøkkenet, hvoraf Julie sidder i bestyrelsen for Kafa-x. Vi laver om på forskellige ting d, 5 juni hvor de også kommer. Væk med fjernsynet og de 2 skabe, og så laver vi bænke under de 3 vinduer. Skabet til vores værdier er også på plads. Vi arbejder også videre i "Dybet" for at gøre plads til nogle gode aktiviteter som måske mel, et godt køleskab eller Kbhff børnepasning?

- prik til Per for mere info...

Der har længe været snak om at starte en ny afdeling af fødevarefællesskabet andre steder i Københaven for de, der har lidt for lang vej til Nørrebro for at hente grøntsager i en travl hverdag. Nu tager en gruppe engagerede amagerkanere det første skridt med at starte Københavns Fødevarefællesskab op på Amager. De har indkaldt til Målet med mødet er at samle en stor gruppe interesserede, som vil være med til at drive en KBHFF-butik en gang om ugen i Kvarterhusets lokaler, og derigennem sammen købe dejlige økologiske grøntsager på samme vilkår som i fødevarefællesskabet på Nørrebro. Så hvis du bor på Amager, Christianshavn, Islands Brygge, indre by eller deromkring og er interesseret, nysgerrig eller bare glad for grøntsager, så mød op og vær med til at starte byens bedste fødevarefællesskab op på Amager! Og husk at sprede rygtet til alle dine grøntsagsglade venner på Amager og omegn! Vi glæder os til at se rigtig mange af jer på onsdag!
 * KBHFF på Amager**
 * stormøde på onsdag d. 26. maj kl. 19 i [|Kvarterhuset på Jemtelandsgade 3].**

Vi har besluttet at ændre mødetiden for flere af vagterne i butikken. Det skyldes at vi glædeligt er blevet rigtig mange medlemmer efterhånden, så opgaverne på de forskellige tjanser tager længere tid. Pakkemesteren og hans lærling skal således fremover møde kl. 14.30 og gøre butikken klar til når resten af pakkeholdet møder kl. 15. Er man på pakkeholdet og har mulighed for at være der kl. 14.30 sammen med mesteren og lærlingen er man meget velkommen til at komme og hjælpe til! Kassemesteren og hans lærling møder kl. 16 - 21 i stedet for som nu kl. 16 - 20. Det er en lang vagt - til gengæld forventes det blot at man tager én af disse hver anden måned modsat de øvrige vagter, som man bør tage én af pr. måned. Vi har nu internet i butikken og det betyder at lærlingen kan få hele oplæringen med nede i butikken. Også den efterfølgende indtastning af dagens regnskab og af næste uges ordrer. Lukkevagten er ændret så den går fra kl. 17 - 20, således har man god tid til at lukke butikken ned efter lukketid.
 * Ændring af mødetiderne i butikken**

Vi har ændret mødetiderne allerede fra den kommende onsdag. Kan du ikke være der i den "nye" mødetid men kun i den "gamle" så kommer du naturligvis blot til den gamle.

Det er medlemmerne der driver Københavns Fødevarefællesskab. Derfor er det helt essentielt at du som medlem af Københavns Fødevarefællesskab løbende får skrevet dig på vagtplanen således at du tager en vagt på tre timer en gang månedligt. Vagtplanen er åben helt til juli måned, så gå allerede nu ind og få skrevet dig på et par vagter: http://kbhff.wikispaces.com/Vagtplan
 * Du er Københavns Fødevarefællesskab**

Som I ved har butikken åbent onsdage fra kl. 16 til kl. 19. Mange kommer lige kl. 16 - og mange også lidt før. Man må derfor forvente lidt kødannelse, hvis man kommer ved 16-tiden. Benyt tiden i køen til at få sludret med nogle af de andre søde medlemmer i fællesskabet. Der kan komme en masse gode oplevelser og snakke ud af kø-tid! I det hele taget er målet at Københavns Fødevarefællesskab ikke blot er et sted man henter/sælger grøntsager - men også et sted hvor man møder ligesindede og danner nye netværker og fællesskaber. Så velkommen i køen. Og snup dig en kop kaffe mens du venter.
 * Kø i Københavns Fødevarefællesskab**

17-18: Foredrag om dyrkelse og anvendelse af Chili i din vindueskam, med Inger fra Nielsen & Nielsen www.mynter.dk / www. chilifroe.dk 18-19: Præsentation af Dagens Ret/ Spicey Spisning. 19.30: Kaffe/te og Spice Surprise
 * __Kbhff Fællesspisning & Foredrag torsdag d.10 juni__.** En aften med mad, mennesker og ideudveksling.

Billetter sælges i Kafax onsdag d.26 maj og 2.juni. Der sælges 50 billetter efter først til mølle princippet, så skynd dig at køb en billet Pris:Voksne: 40 kr Børn over 5 år: 20 kr Børn under 5 år: gratis

Ps: husk at medbringe kontanter til køb og bestilling af Øko-Chili planter (max. 50 kr pr. person.)

Følgende Fællesspisning s- arrangementer vil finde sted den første torsdag i måneden, så sæt kryds i din kalender.

Derudover søger vi 4 medlemmer til oprydning og opvask (dette vil selvfølgelig gælde som en vagt)